Era-Iliada_web	Es amics e parents me volien retier aquiu e me hegen insistentes supliques: esgorgèren gran nombre de grasses oelhes e buèus de tornejadi pès e torçades còrnes; meteren ena ola molti porcèths sus era ahlama de Vulcan; se beuec bona part deth vin que i auie enes tenalhes der ancian; e pendent nau nets seguides dormiren aqueri ath mèn costat, en tot susvelhar-me per torns e tient alugadi dus fogairons, un en portau deth ben enrodat pati e un aute en vestibul dauant dera pòrta dera cramba.